KOMMISSIONENS FORORDNING (EF) Nr. 564/2000
af 15. marts 2000
om fordeling på medlemsstaterne af kvoterne for tomater til forarbejdning i produktionsåret 2000/2001
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 2201/96 af 28. oktober 1996 om den fælles markedsordning for forarbejdede frugter og grøntsager(1), senest ændret ved forordning (EF) nr. 2701/1999(2), særlig artikel 6, stk. 5, og
ud fra følgende betragtninger:
(1) I artikel 6, stk. 3, i forordning (EF) nr. 2201/96 er det fastsat, at for produktionsåret 2000/2001 foretages fordelingen af kvoterne for hver produktgruppe på medlemsstaterne på grundlag af den gennemsnitlige mængde, der er produceret og afsat til minimumsprisen i produktionsårene 1997/1998 til 1999/2000. I nævnte stk. 3 er det endvidere fastsat, at fra produktionsåret 1999/2000 kan ingen fordeling i henhold til dette stykke føre til en ændring pr. medlemsstat og pr. produktgruppe på over 10 % af de mængder, der blev tildelt for det foregående produktionsår. I samme artikels stk. 3a, andet led, er det fastsat, at for alene produktionsåret 2000/2001 tildeles Portugal en supplerende mængde friske tomater til produktion af tomatkoncentrat. Denne mængde er lig med forskellen mellem den mængde, der beregnes efter stk. 3, og den mængde, der er beregnet ved at erstatte den mængde friske tomater, der i produktionsåret 1997/1998 blev anvendt i Portugal til fremstilling af tomatkoncentrat, med 884592 tons.
(2) I artikel 17, stk. 2, i Kommissionens forordning (EF) nr. 504/97 af 19. marts 1997 om gennemførelsesbestemmelser til Rådets forordning (EF) nr. 2201/96 for så vidt angår produktionsstøtteordningen for forarbejdede frugter og grøntsager(3), senest ændret ved forordning (EF) nr. 1607/1999(4), er det fastsat, at de berørte medlemsstater hvert år meddeler de producerede mængder, som minimumsprisen er overholdt for. Kvoterne for hver produktgruppe kan derfor fordeles på medlemsstaterne på grundlag af disse meddelelser.
(3) De i denne forordning fastsatte foranstaltninger er i overensstemmelse med Forvaltningskomitéen for Forarbejdede Frugter og Grøntsager -
UDSTEDT FØLGENDE FORORDNING:
Artikel 1
For produktionsåret 2000/2001 foretages den i artikel 6, stk. 3, i forordning (EF) nr. 2201/96 omhandlede fordeling af kvoterne som angivet i bilaget.
Artikel 2
Denne forordning træder i kraft dagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 15. marts 2000.